Ağ gül, qırmızı gül, bir də sarı gül (Aşıq Seyid İbrahim)
Yarın baxçasında üç gül açılıb,
Ağ gül, qırmızı gül, bir də sarı gül.
Hər üçü də bir-birindən öyməli,
Ağ gül, qırmızı gül, bir də sarı gül.

Ağca gülün qapısından baxmalı,
Qızıl gülü al yanağa taxmalı.
Sarı gülü dəstə tutub qoxmalı,
Ağ gül, qırmızı gül, bir də sarı gül.

Ağ gülü bənzətdim ağ göyərçinə,
Qızıl gül bənzəyir göydə laçına,
İbrahim qurbandı gülün üçünə,
Ağ gül, qırmızı gül, bir də sarı gül.
XX əsrin qoşmaları
Oxşar şeirlər